**HEA EESKUJU**

**PATRICK SOOME**

Tallinna Prantsuse Lütseum

Patrick on noormees, kes palju teeb ja jõuab. Teda üks iseloomustav iseloomuomadus on kohusetundlikkus. Ta juhtis põhikooli ajal Peetri Koolis Õpilasesindust, on aktiivne kogukonna liige ning lisaks selle kõrvalt veel teenib lisaraha osalise koormusega tööl käies. Aktiivse kogukonna liikmena algatas ta projekti, millega soovisid oma meeskonnaliikmetega muuta oma kodukoha bussipeatuste prügikastid värvilisemaks. Planeerimise käigus aga ideed ja mõtted muutusid ning nüüd kaunistab Peetri alevikus bussijaame noorte poolt valmistatud maalid.

Lisaks aktiivsele koolielu korraldajale, jõuab Patrick panustada ka ülevallaliste sündmuste korraldamisesse. Eelmisel aastal korraldasid Rae valla noored koostöös noorsootöötajatega ülevallalise noortefestivali, kus Patrick järjekordselt oli eesrindlik ning täitis mitmeid rolle - alustades sponsorite otsimisest, esinejatega suhtlemisest kuni sündmusele meediaplaani koostamisest ning lõpuks ka reaalselt sündmust ellu viies.

Patrick paistab silma oma headuse, aktiivsuse ja rõõmsameelsuse poolest. Teda nähes ei arvaks, et tegu on 16-aastase noormehega, vaid kohati jääb mulje, et sinu kõrval seisab 20-ndates noormees, kel juba korralik kogemustepagas. Patrick on hea näide aktiivsest noorest, kes on aktiivne mitmel rindel: koolis õppimises ja huvitegevuses, valla kontekstis aktiivne kogukonna liige ning nii mõnedki kogemused juba ka tööelus. 2018. aastal oli Patrick üks ettevõtlike noorte kandidaatidest vallas.

Patrick on tubli õpilane, kes sel aastal suundus Peetri koolist õppima Tallinna Prantsuse Lütseumi. Kool on alati tal esimesel kohal ning peale selle jõuab ta veel tegeleda ka kooliväliste tegevustega, mis näitavad tema kogukomma aktiivsust. Patrick viis ellu oma meeskonnaga projekti "Maalid Rae valla bussipeatustesse", mille raames esitas ta projektitaotluse Nopi Üles projektifondi, saades sealt rahastuse ning pärast seda idee eluu viies. Patrick oli selle projekti ajal tõeline juht, võttes vastutuse kogu protsess lõpuni viia ning meeskonnaliikmeid motiveerida. Patrick on eeskujuks teistele just oma aktiivsuse ja kohusetundlikkuse tõttu. Ta viib alati enda tegemised lõpuni ning ei kohku millegi ees!

1. Patrick on aktiivne ja kohusetundlik noormees, kes oma aktiivsuse pisikuga suudab nakatada ka teisi.

2. Patrick viis ellu projekti "Maalid Rae valla bussipeatustesse", mida rahastas Nopi üles projektifond.

3. Patrick oli suureks abiks Rae valla noortefestivali korraldamisel.

4. Patrick on aktiivne mitmel rindel - koolis, vallas aktiivse kogukonna liikmena ja käies kõige selle kõrvalt veel osalise ajaga tööl.

Patrick on noormees, kes oma aktiivsuse ja kohusetundlikkusega on eeskujuks oma eakaaslastele, õpetajatele ja paljudele teistele ning teda iseloomustab väga hästi ütlus "kes teeb, see jõuab!".

HEA EESKUJU ESITAJA

Mari-Liis Küüsmaa